钦定古今图书集成/明伦汇编/氏族典/第349卷 > 《廖用贤尚友录》 > 丘一中
## 钦定古今图书集成/明伦汇编/氏族典/第349卷 > 《廖用贤尚友录》 > 丘一中

按《万姓统谱》：一中字履常，横山人。能文章，有声望，仕
至武学博士。尝添倅江州，为阗帅汪紫源所知。一中
闲居薪米不继，戏作《自宽诗》云：“仙都有敕到林泉，谁
信祠官无俸钱。陶醉犹能麾客去，斯饥何至乞人怜。
鹿蕉已自今无梦，枸杞曾传昔有仙。饥死亦堪垂不
朽，无缘个个珥貂蝉。”吴师道称其诗清隽警拔，多可
爱。

===丘处机===按《元史丘处机传》：“处机，登州栖霞人，自号长春子。年
十九为全真，学于宁海之崑窬山，师重阳王真人。重
阳一见处机，大器之。金宋之季，遣使来召，不赴。岁己
卯，太祖特诏求之，处机乃与弟子十有八人同往见
焉。太祖问为治之方，则对以敬天爱民为本；问长生
久视之道，则告以清心寡欲为要。太祖深契其言，于”
是锡之虎符，副以玺书，不斥其名，惟曰“神仙。”丁亥六
月，卒。